REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06–2/517-21

24. novembar 2021. godine

B e o g r a d

ZAPISNIK

SA 46. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 24. NOVEMBRA 2021. GODINE

Sednica je počela u 16,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Veroljub Matić, Branimir Spasić, Darko Laketić, Luka Kebara, Ivana Nikolić, Miroslav Kondić, Nebojša Bakarec i Branimir Jovanović.

Sednici su prisustvovali zamenici članova Odbora: Viktor Jevtović, zamenik Dragane Barišić, člana Odbora, Nina Pavićević, zamenik Uglješe Markovića, člana Odbora i Željko Tomić, zamenik Marine Raguš, člana Odbora.

Sednici nisu prisustvovali članovi Odbora: Dragana Barišić, Darko Laketić, Sandra Božić, Đorđe Milićević, Uglješa Marković, Marina Raguš, Mira Petrović i Šaip Kamberi.

Na predlog predsednika, Odbor je jednoglasno utvrdio sledeći:

D n e v n i r e d:

1. Razmatranje Odluke Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini (03 Broj 013-2132/21 od 24. novembra 2021. godine).

Predsednik Odbora je konstatovao da su prisutni primili Odluku Republičke izborne komisije o dodeli mandata narodnom poslaniku Ameli Lukač Zoranić.

Predsednik Odbora je predložio da Odbor Narodnoj skupštini podnese Izveštaj sa predlogom da Narodna skupština konstatuje potvrđivanje mandata novoizabranom narodnom poslaniku Ameli Lukač Zoranić.

Predsednik Odbora je takođe, predožio da u izveštaju bude određen predsednik Odbora za izvestioca na sednici Narodne skupštine.

Diskusije nije bilo.

Odbor je na predlog predsednika, jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da je prestankom mandata narodnom poslaniku akademiku Muameru Zukorliću, izabranom sa Izborne liste Akademik Muamer Zukorlić – Samo pravo – Stranka pravde i pomirenja (SPP) – Demokratska partija Makedonaca (DPM)/ Akademik Muamer Zukorlić – Samo pravo – Stranka pravde i pomirenja (SPP) – Demokratska partija Makedonaca (DPM)/ Akademik Muamer Zukorlić – Samo pravo – Stranka na pravda i pomirenije (SPP) – Demokratska partija na Makedoncite (DPM), ostalo upražnjeno poslaničko mesto u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenja o izboru narodnog poslanika Ameli Lukač Zoranić, izabranog sa Izborne liste Akademik Muamer Zukorlić – Samo pravo – Stranka pravde i pomirenja (SPP) – Demokratska partija Makedonaca (DPM)/ Akademik Muamer Zukorlić – Samo pravo – Stranka pravde i pomirenja (SPP) – Demokratska partija Makedonaca (DPM)/ Akademik Muamer Zukorlić – Samo pravo – Stranka na pravda i pomirenije (SPP) – Demokratska partija na Makedoncite (DPM) i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Ameli Lukač Zoranić.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

Sednica je završena u 16,05 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović